Diari Oficial de la Generalitat Valenciana


Sumari del DOGV 4443, del 19-02-2003 (2003/1584)

ORDE de 23 de desembre de 2002, de la Conselleria de Cultura i Educació, per la qual s'extingix l'autorització per cessament d'activitats docents del centre docent privat Insitución Peris-Torres, de València.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1584


Data del document
:   23-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 23 de desembre de 2002, de la Conselleria de Cultura i Educació, per la qual s'extingix l'autorització per cessament d'activitats docents del centre docent privat Insitución Peris-Torres, de València. [2003/1584]
  
L'expedient en què es proposa l'extinció de l'autorització per cessament d'activitats del centre docent privat Institución Peris-Torres, de València, ha sigut iniciat d'ofici per la Direcció General de Centres Docents.
  
L'expedient ha sigut tramitat per la Direcció Territorial de Cultura i Educació de València, al qual s'ha unit la documentació exigida i hi consta l'informe corresponent de la Inspecció Educativa.
  
El centre ha deixat d'impartir els corresponents ensenyaments, tal com informa la Inspecció Educativa.
  
S'ha concedit a l'interessat un termini d'audiència en compliment de l'article 16.1 del Reial Decret 332/1992.
  
El cessament d'activitats docents del centre no implica cap greu perjudici per a l'interés públic.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 321/1994, de 25 de febrer, sobre autorització a centres docents privats per a impartir ensenyaments artístics (BOE de 06.04.94), i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
L'extinció, conformement als informes emesos, de l'autorització per cessament d'activitats docents del centre docent privat que més avall s'indica.
  
Denominació especifica del centre: Institución Peris-Torres
  
Domicili: Gran Via Germanies, 21-41
  
Municipi: València
  
Província: València
  
Titular: Peris-Torres, SL
  
Codi: 31626828
  
Ensenyaments Autoritzats: Formació Professional de Grau Superior
  
Ensenyaments per als quals s'extingix l'autorització: Formació Professional de Grau Superior.
  
Disposició addicional
  
Dita extinció donarà lloc a la corresponent inscripció de baixa en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la notificació o publicació, segons corresponga.
  
València, 23 de desembre de 2002
  
El conseller de Cultura i Educació
  
MANUEL TARANCÓN FANDOS